Spogtuine in Paul Roux 'n wandeling werd | Netwerk24
Spogtuine in Paul Roux 'n wandeling werd
Deur Lynda Greyling 16 Mei 2018 06:00
Anette van Caues stap deur die sandsteenlabarint in Rosemarie Schutze se tuin. Regs: Lede van die Bethlehem-tuinbouklub bewonder dr. Richard Lewis se tuin. Van links is Magda de Klerck, Aletta Fourie en Annatjie NoëthFoto's: Lynda Greyling
Die lede van die Bethlehem-tuinbouklub het Paul Roux Woensdag (09/05) die eerste keer besoek.
Renee Wolfaardt, bekende inwoner, het verskeie spogtuine aan die lede gewys.
Pens en Petro Maritz se tuin van sowat 3 000 m² was 'n belewenis om te aanskou. Die Maritze se buurman dr. Richard Lewis se tuin spog onder meer met 'n laventel­laning, terwyl daar in Dereck Petersen se tuin outydse rankrose groei.
Rosemarie Schutze se tuin het 'n sandsteenlabarint. Die Schutzes het 'n paar jaar gelede druiwe aangeplant en beplan om hul eie wyn te maak.
Die Rooidam is ook besoek om te sien wat die lede van die Paul Roux-bewarea al daar vermag het.
Die dag is afgesluit met 'n teeparty by die Skemervreugde-dienssentrum en 'n besigtiging van die inwoners se tuine saam met die bestuurder, Drice Rossouw.